ബഹ്റൈനോട് ഇറാന് ഈ കറ മായ്ക്കാനാകില്ല തെഹ്റാന് ഇസ്റാഈലുമായി നയതന്ത്ര ബന്ധം സ്ഥാപിക്കുന്ന ബഹ്റൈന് അടക്കമുള്ള ഗള്ഫ് രാജ്യങ്ങള്ക്ക് ഇറാന്റെ മുന്നറിയിപ്പ്. കഴിഞ്ഞ ദിവസം ബഹ്റൈനില് ഇസ്റാഈല് വിദേശകാര്യ മന്ത്രിയെത്തുകയും എംബസിയുടെ ഉദ്ഘാടനം നിര്വഹിക്കുകയും ചെയ്ത സംഭവത്തെ ശക്തമായ ഭാഷയില് എതിര്ത്ത ഇറാന്, ഈ നയതന്ത്ര ബന്ധമുണ്ടാക്കുന്ന കറ മായ്ക്കാനാകില്ലെന്ന് മുന്നറിയിപ്പ് നല്കി. യു എസ് മുന് പ്രസിഡന്റ് ഡൊണാള്ഡ് ട്രംപിന്റെ മധ്യസ്ഥതയില് നടന്ന ചര്ച്ചയിലാണ് ബഹ്റൈനും യു എ ഇയും ഇസ്റാഈലുമായി ബന്ധം സ്ഥാപിക്കാന് തീരുമാനിച്ചിരുന്നത്. ഫലസ്തീന് ജനതയുടെ വികാരങ്ങള് വ്രണപ്പെടുത്തിയാണ് ഇസ്റാഈലുമായി ബന്ധം സ്ഥാപിക്കുന്ന ഗള്ഫ് രാജ്യങ്ങളായി ഇവര് മാറിയത്. ഇതിന് പിന്നാലെ ആഫ്രിക്കന് രാജ്യങ്ങളായ സുഡാനും മൊറോക്കോയും ഇസ്റാഈലുമായി അടുത്തു. അറബ് മേഖലയില് ഇസ്റാഈലിന്റെ വിനാശകരമായ സാന്നിധ്യം അപകടം ചെയ്യുമെന്നും ഇതില് തങ്ങള്ക്ക് അതിയായ ഉത്കണ്ഠയുണ്ടെന്നും ഇറാന് വിദേശകാര്യ മന്ത്രാലയം വക്താവ് സഈദ് ഖത്വീബ്സാദെ വ്യക്തമാക്കി. സിയോണിസ്റ്റ് ഭരണകൂടം നടത്തുന്ന കൊടും ക്രൂരതകള് ബഹ്റൈന് ഭരണകര്ത്താക്കള് അവഗണിക്കുന്നത് അത്യന്തം നിരാശാജനകമാണ്. ഈ കറ അവരുടെ പ്രശസ്തികൊണ്ടൊന്നും മായ്ക്കാനാകില്ല. ഫലസ്തീന് ജനതക്ക് നേരെ സിയോണിസ്റ്റ് ഭരണകൂടവുമായി നയതന്ത്ര ബന്ധം സ്ഥാപിക്കുന്ന നടപടികളെ അറബ് മേഖലയിലെ ജനത എതിര്ത്തുകൊണ്ടേയിരിക്കും. അദ്ദേഹം പറഞ്ഞു. പ്രിയങ്കാ ഗാന്ധി അറസ്റ്റില് ചുമത്തിയത് 144ാം വകുപ്പ് ലംഘിച്ചുവെന്ന കുറ്റം കാടാമ്ബുഴ കൂട്ടക്കൊലപാതകം പ്രതി കുറ്റക്കാരന്, ശിക്ഷ നാളെ രാജ്യത്ത് 18,346 പേര്ക്ക് കൂടി കൊവിഡ് 263 മരണം രണ്ടര കോടിയിലധികം രൂപയുടെ അനധികൃത വായ്പകള് എ ആര് നഗര് ബേങ്കില് നടന്നത് വന് ക്രമക്കേടുകളെന്ന് മന്ത്രി രാജ്യത്ത് കല്ക്കരി ക്ഷാമം സമ്ബദ് വ്യവസ്ഥയെ കാര്യമായി ബാധിക്കുമെന്ന് വിദഗ്ധര് ബി ജെ പിയില് അഞ്ച് ജില്ലാ പ്രസിഡന്റുമാരുടെ കസേര തെറിച്ചു കെ സുരേന്ദ്രന് തുടരും